**TS-LKD kandidato (ės) į LR Seimą**

**Įsipareigojimas**

**Dėl Garbingo elgesio politinėje veikloje**

Pripažindamas (a), kad:

* Garbinga politika prasideda tik nuo kiekvieno asmeninio apsisprendimo ir įsipareigojimo veikti sąžiningai, skaidriai ir atsakingai;
* Politinės kultūros Valstybėje nesusistiprinsime ir žmonių pasitikėjimo politika nesusigrąžinsime be asmeninio indėlio ir pavyzdžio;
* Politinė veikla neapsaugota nuo įvairių sudėtingų situacijų, lydimų tikrų ar dirbtinų skandalų, kurių metu ypatingą vaidmenį atlieka maksimalus sąžiningumas ir atvirumas;

Todėl aš....................................................................................................................................

Kandidatas (ė) .................................... vienmandatėje apygardoje ir TS-LKD sąraše į Seimą įsipareigoju:

1. Išrinkimo atveju besąlygiškai vykdyti LR Seimo nario priesaiką, politinėje veikloje vadovautis Konstitucija ir įstatymais, laikytis Valstybės politikų elgesio kodekso reikalavimų, TS-LKD nariams - vykyti įstatų ir partijos Etikos kodekso nuostatas, gerbti oponuojančią nuomonę, vengti patyčių, visada siekti teisingumo, ginti viešąjį interesą, asmeniniu pavyzdžiu stiprinti politinę Lietuvos kultūrą;
2. Moralinius ir etinius kriterijus savo veiklai kelti tolygiai teisiniams, suprantant, kad politinės atsakomybės prisiėmimui pakanka pagrįstų moralinių priežasčių;
3. Principingai vengti viešųjų ir privačiųjų interesų konfliktų, o jiems kylant, kuo skubiau imtis teisės aktuose numatytų veiksmų. Išryškėjusio interesų konflikto neigimas ar menkinimas bus traktuojamas, kaip šio įsipareigojimo sulaužymas;
4. Nesinaudoti Seimo nario statusu ir pareigomis asmeninės naudos siekimui, neleisti kad mano asmeniniu gerbūviu, būsto, privažiavimo kelių kokybės pagerinimu ir pan. pasirūpintų man pavaldūs asmenys. Faktinis naudos siekimas ir tokie veiksmai arba neveikimas, kai leidžiama susidaryti vaizdui, kad yra naudojamasi tarnybine padėtimi, yra vienodai žalingi ir turi būti kritiškai vertinami.
5. Paaiškėjus pagrįstoms abejonėms dėl mano veiklos skaidrumo ir teisėtumo nedelsdamas (a):
	1. partijai ir visuomenei pateikti situacijos paaiškinimą;
	2. nevengti žiniasklaidos, bendradarbiauti su teisėsaugos institucijomis, kad kuo skubiau būtų išsklaidytos kilusios abejonės. Vengimas komunikuoti ir teikti paaiškinimus ar tų paaiškinimų neįtikinamumas bus traktuojama kaip šio įsipareigojimo sulaužymas;
	3. nekurti dirbtinių kliūčių dangstantis teisine neliečiamybe teisėsaugos institucijoms atlikti savo darbą. Bendradarbiauti ir siekti sudaryti sąlygas kuo spartesniems tyrimas;
	4. priklausomai nuo situacijos rimtumo ir problemos sudėtingumo nelaukiant atskirų paraginimų, oficialių partijos valdymo struktūrų sprendimų stengtis adekvačiai vertinti situaciją ir priimti sąžiningą sprendimą ar tai būtų kandidatūros į Seimo narius atsiėmimas, narystės stabdymas partijoje ar Seimo frakcijoje, nusišalinimas nuo užimamų pareigų ar Seimo nario mandato atsisakymas kai nebeliks abejonių, kad galėjo būti sulaužyta Seimo nario priesaika;
	5. padarius klaidą, rasti drąsos viešai pripažinti suklydus;
6. Dėl šio įsipareigojimo nuostatų nesilaikymo neturėti pretenzijų ir lūkesčių dėl tolimesnės perspektyvos renkamose, reitinguojamose TS-LKD pozicijose.

Įgyvendinamosios nuostatos:

1. Visus ginčus dėl įsipareigojimo vykdymo nagrinėja TS-LKD Priežiūros komitetas, kurio tiesioginė atsakomybė parengti ir nuolat atnaujinti „Nesinaudojimo tarnybine padėtimi kodeksą“, kuriame būtų aprašyti dažniausiai Lietuvoje pasitaikantys naudojimosi tarnybine padėtimi atvejai ir pateikti aiškūs vertinimo kriterijai ir gresiančios partinės sankcijos už nesilaikymą bei pažeidimus.
2. Paaiškėjus aplinkybėmis, kad Seimo narys (ė) buvo nepagrįstai apkaltintas ar apšmeižtas, tačiau nesugebėjo įtikinamai apsiginti – TS-LKD įsipareigoja sudaryti sąlygas politiko (ės) reabilitacijai.

TS- LKD kandidatas (ė) 2020 metų LR Seimo rinkimuose

(vardas, pavardė, parašas)